skal man virkelig skrive unikke titler og beskrivelser til alle sine katalogtilmeldinger?
din titel vil du normalt ikke have mulighed for at ændre så meget på. de fleste kataloger kræver, at du benytter samme navn, som du bruger på selve websitet, altså domænets navn eller dit firmanavn (hvilke jo ofte er det samme).
beskrivelsen derimod er der al mulig god grund til at tilpasse hvert enkelt katalog – i hvert fald de største, bedste og vigtigste af dem. de har hver deres redaktionelle krav og stil i beskrivelserne, og den får du mest ud af at følge, så godt du kan.
hvis du tilmelder dig til flere hundrede kataloger, kan du naturligvis ikke lave alle beskrivelserne helt unikke. det behøver du heller ikke. du kan sagtens tage udgangspunkt i nogle få generelle beskrivelser, som du så tilpasser lidt til de enkelte kataloger.